
REFERAT

Privind aprobarea dezmembrării parcelei de teren cu nr. topo 7157/2,  înscrisă în C.F. nr. 141938, Timişoara, situată în Timişoara pe str. Ştefan cel Mare nr. 34, având proprietar asupra terenului Consiliul Local .
Se propune spre analiză Comisiilor nr. II, III şi IV din cadrul Consiliului Local al Municipiului Timişoara, materialul întocmit de Direcţia Urbanism, Serviciul Banca de date Urbane în baza cererii D72008-4126/30.06.2008, depusă de DIRECŢIA DE PATRIMONIU a Primăriei Municipiului Timişoara, prin care solicită aprobarea dezmembrării parcelei de teren cu nr. topo 7157/2 în suprafaţă totală de 902 m.p., înscrisă în C.F. nr. 141938 Timişoara, situată în Timişoara pe str. Ştefan cel Mare nr. 34, având proprietar asupra terenului Consiliul Local al Municipiuluzi Timişoara .
Conform extrasului de C.F. nr. 141938,Timişoara terenul este proprietatea Consiliul Local al Municipiuluzi Timişoara.
Conform precizărilor făcute de către Direcţia de Patrimoniu prin adresa D72008-4126/30.06.2008, dezmembrarea este justificată prin desprinderea a 51 de m.p. de teren din această parcelă pentru a asigura o zonă de protecţie şi acces pentru clădirea Turnul turcesc situatăîn vecinătatea imobilului cu nr. 34.
În situaţia în care avizul Comisiilor este favorabil în sensul celor solicitate, dezmembrarea imobilului se va face în conformitate cu Planul de situaţie, de încadrare în zonă şi de C.F. plansa nr. 02.-492/2007 din proiectul cadastral nr. 492/2007, întocmită în 2008 de către persoana fizică autorizată TURLEA CANDIN.
Urmare dezmembrării se crează următoarele subparcele :

- 7157/2/1 casă cu 1 etaj şi curte în str. Ştefan cel Mare nr. 34 – în suprafaţă

de 851 m.p.
· 7157/2/2 teren pentru acces şi zonă de protecţie – în suprafaţă de 51 m.p.

Dreptul de proprietate al Consiliului Local asupra terenului din subparcelele nou

create rămâne neschimbat.

Conform Adreselor : nr. U72008-4126/19.07.2008 emisă de Serviciul Administrare

Imobile din cadrul Direcţiei de Patrimoniu, nr. D72008-4126/14.07.2008 emisă de Serviciul Jueridic şi nr. U72008-4126/14.07.2008 emisă de Serviciul Administrare Fond Funciar parcela topografică cu nr. topo 7157/2 propusă spre dezmembrare, nu face obiectul nici unei revendicări şi a nici unui litigiu.
Având în vedere cele de mai sus propunem aprobarea dezmembrării solicitate .

